
Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth
Yn ystod yr aseiniad yma byddaf yn arfarnu'n feirniadol un pwynt gweithredu o’r cynllun datblygu ysgol. Disgrifir Estyn (2025) Ysgol X yn gymuned gynnes, ofalgar a chefnogol i 467 o ddisgyblion. Gosodir pennaeth dros dro'r Ysgol disgwyliadau uchel iddi hi ei hun, i'r staff ac i'r disgyblion, gan feithrin diwylliant o ragoriaeth academaidd ac ymddygiad cadarnhaol. Mae hyn yn cyfrannu at agweddau dysgu cadarnhaol ymhlith y disgyblion, sy'n un o gryfderau amlwg yr ysgol. Mae ymrwymiad y staff i feithrin ymagwedd gadarnhaol at ddysgu yn sicrhau amgylchedd cynhwysol a chefnogol i bob disgybl. Mae'r ddarpariaeth ar gyfer diogelu lles disgyblion yn gryfder sylweddol, gan alluogi'r disgyblion ADY yn bennaf i ddatblygu'n ddysgwyr uchelgeisiol a medrus.
Yn ôl adroddiad diweddar Estyn (2025), cyfrifwyd bod yna 5.4% o ddisgyblion yn cael anghenion dysgu ychwanegol (ADY) sydd yn isel o gymharu â’r canran cenedlaethol o 11.1%. Gostyngwyd hyn yn seiliedig ers arolwg diwethaf yr ysgol (17%) yn 2017 (Estyn, 2017). Mae canran y disgyblion sy’n derbyn prydau ysgol am ddim wedi cynyddu’n seiliedig ers 2017 (9%) ac wedi cynyddu i 12.4% mewn saith mlynedd sy’n cyfleu’r effaith mae COVID-19 wedi cael ar ein hysgolion ni yn ystod y pum mlynedd diwethaf.
Un o flaenoriaethau’r ysgol ar gyfer 2024/2025 yw i “Diwygio ein system o ddarparu ymyraethau lles i gefnogi anghenion ein dysgwyr a sicrhau bod yr holl grwpiau amrywiol o ddysgwyr yn gwneud y cynnydd gorau phosib”. Rhannwyd Estyn (2025) bod angerdd yr holl staff at ddatblygu agweddau cadarnhaol llesol y ddisgyblion wedi arwain at amgylchedd cynhwysol yn yr ysgol. Yn ogystal, nid yw athrawon bob amser yn “darparu cyfleoedd cyson” i ddisgyblion ddatblygu a chymhwyso eu sgiliau lles ar draws gwahanol feysydd dysgu.
Mae'r amcan hwn yn bwysig er mwyn sicrhau bod pob disgybl yn cael y cymorth sydd ei angen arnynt, yn seiliedig ar eu hanghenion unigol. Drwy gyflawni'r targed hwn, bydd yr ysgol yn gallu creu amgylchedd dysgu lle mae pob disgybl yn cael y cyfle i lwyddo. Mae’r flaenoriaeth hon yn cyd-fynd â gweledigaeth Llywodraeth Cymru ar gyfer addysg gynhwysol ac â pholisi Cynlluniau Datblygu Ysgolion (Llywodraeth Cymru, 2014), gan sicrhau bod pob dysgwr yn cael y cyfleoedd gorau i ffynnu mewn amgylchedd cefnogol, gofalgar ac iachus.
Yn 2022, yn hyd a’r Cwricwlwm newydd i Gymru, lansiwyd Llywodraeth Cymru trefniadau newydd yn nodi disgwyliadau ar gyfer sut dylid gwella ysgolion Yng Nghymru (Llywodraeth Cymru, 2022). Cynlluniwyd yn strategol ar gyfer gwelliant yn bennaf trwy eu gwaith hunanwerthuso. Nodir y cynllun datblygu Ysgol camau clir mae angen iddynt gymryd i wella canlyniadau dysgu'r dysgwyr (Cynlluniau Datblygu Ysgolion Canllawiau, 2014).  Daw adroddiad blynyddol Estyn (2012-13) i’r casgliad y gallai hunanwerthuso a chynllunio ar gyfer gwelliant gael eu gwella mewn ychydig dros “chwarter yr ysgolion hynny yng Nghymru a arolygwyd” (Estyn 2013).
Prif bwrpas y cynllun gwella ysgolion yw galluogi bod pob ysgol yn darparu profiadau dysgu o'r ansawdd uchaf, gan sicrhau bod pob dysgwr, waeth beth fo'u cefndir neu amgylchiadau, yn cael cyfleoedd i gyrraedd eu llawn potensial. Gellir gweld hyn o fewn y fframwaith Cwricwlwm i Gymru, mae hyn yn cynnwys cefnogi pob dysgwr i wneud cynnydd parhaus, gan sicrhau bod eu datblygiad yn cyd-fynd â’r pedwar diben. Mae hyn yn allweddol i feithrin unigolion gwybodus, moesegol, uchelgeisiol ac iach (Llywodraeth Cymru, 2021).
Pwysleisir yn ddiweddar bod diwygiadau mewn ymyraethau lles o fewn ysgolion yn bwysig i sicrhau bod pob dysgwr, yn enwedig grwpiau amrywiol o ddysgwyr SFIE (Saesneg fel iaith eilaidd), yn cael y gefnogaeth sydd ei angen i wneud cynnydd o fewn y chwe maes dysgu a phrofiad. Fodd bynnag, fel nodir yn yr adroddiad ‘Dyfodol Llwyddiannus’ gan Donaldson (2015), mae angen cydlynu’r cymorth lles gyda’r addysgu academaidd er mwyn sicrhau datblygiad cyflawn. Amlygwyd y pwysigrwydd o ystyried ymyraethau academaidd a llesol mewn ffordd integredig. Yn ogystal, mae’r ddogfen yn tynnu sylw at yr angen i sefydlu cysylltiadau rhwng cynlluniau strategol a’r meysydd dysgu a phrofiad er mwyn sicrhau bod holl ddysgwyr yn cael “cefnogaeth lawn”. 
Mae’r polisi hwn hefyd yn pwysleisio bod ysgolion yn gyfrifol am sicrhau datblygiad cyffredinol y dysgwr, gan ystyried pob agwedd ar ei lles a’i addysg. Os nad yw ysgolion yn darparu systemau cefnogi sy’n integreiddio anghenion lles, mae’n bosib bydd disgyblion SFIE yn cael eu hepgor gyda’u hymlyniad cymdeithasol, sy’n arwain at broblemau presenoldeb. Yn ôl Estyn (2020), mae’r ysgolion mwyaf llwyddiannus yn integreiddio ymyraethau lles a chefnogaeth academaidd er mwyn sicrhau cynnydd ar gyfer dysgwyr SFIE a grwpiau eraill. 
Yn ogystal â gwerthuso gweithredu’r ymyraethau, amlygwyd yn fawr gwerthuso effaith y strategaethau ar ddysgwyr, yn enwedig mewn cyd-destun lle mae amrywiaeth ethnig a llwybrau iaith yn chwarae rôl bwysig. Mae tystiolaeth ymchwil Hattie (2009) yn arlwyo gwybodaeth sylweddol am yr effeithiau mwyaf ar gyfer perfformiad dysgwyr, gan ddangos bod ymyraethau sy’n canolbwyntio ar ddatblygu ymlyniad a chefnogaeth lles yn arwain at gynnydd sylweddol. Pwysleisir Hattie gall gweithio ar ddisgwyliadau uchel, yn ogystal â meithrin perthnasoedd positif gyda’r ysgol wedi profi i ddod â chanlyniadau cadarnhaol i ddysgwyr yn gyfan gwbl.
Yn ategol i hyn, mae ymchwiliadau gan MacBeath (2006) yn dangos y ffordd mae myfyrdodau strategol, sy’n cynnwys adolygu gweithrediadau ysgolion, yn cyfrannu at wella perfformiad. Dangosir hyn bod ysgolion sy'n cymryd amser i ystyried yr effaith a’r gweithrediadau yn gallu gwneud newidiadau priodol i’w strategaethau yn seiliedig ar ddata a ffeithiau. Serch hyn, mae’r ysgolion yn gallu sicrhau bod eu cynlluniau yn cael eu datblygu mewn ffordd sy’n cyflawni canlyniadau adeiladol a phositif.
Mae’r targed sydd wedi’i flaenoriaethu yn y Cynllun Datblygu Ysgol (CDY), yn un o’r prif ffocysau ar gyfer gwella lles a chefnogaeth ar gyfer dysgwyr yn yr ysgol. Dewiswyd yr ysgol y targed ar ôl trafodaeth drylwyr o’r adborth casglwyd trwy arolygon o’r disgyblion, rhieni a’r staff. Pryderwyd nad oedd yr ymyraethau lles presennol yr ysgol yn ddigon safonol er mwyn gweld cynnydd amlwg yn y dysgwyr, yn enwedig plant SFIE, ADY ac ethnig economaidd. 
Byddai diwygio’r system o ddarparu ymyraethau lles yn helpu i sicrhau bod pob grŵp o ddysgwyr yn gallu manteisio ar gefnogaeth addas i wneud y cynnydd gorau posib. Yn ddiweddar, mae’r ysgol wedi atodi swydd llysgenhadon lles i ddisgyblion cyfnod allweddol dau sydd yn cyfarfod yn rheolaidd er mwyn trafod a threfnu gweithgareddau sydd yn hybu llesiant ac iechyd meddwl gan geisio sicrhau hapusrwydd disgyblion a staff yr ysgol. Un o’r gweithgareddau yma yw’r ‘Heriau Lles’ ac mae’r nod yw annog plant i feddwl am eu lles eu hunain a datblygu arferion iach a chadarnhaol. 
Yn ôl Public Health Wales (2021), mae ymyriadau lles wedi’u strwythuro, sef ‘Heriau Lles’, yn cael effaith gadarnhaol ar iechyd meddwl disgyblion. Nodir yn yr adroddiad fod gweithgareddau sydd wedi’i selio’n benodol ar les emosiynol a chorfforol yn cyfrannu at wella ymddygiad a chymhelliant dysgu.
	Cyflwynir nifer o gamau ymarferol er mwyn goresgyn y broblem o les ein disgyblion. Defnyddiwyd yr ap Speakr fel ffordd i ddisgyblion fynegi sut roedden nhw’n teimlo o ddydd i ddydd. Roedd hyn yn caniatáu i staff adnabod unrhyw broblemau yn gynnar ac ymateb yn brydlon. Fe wnaeth yr ysgol hefyd feithrin cysylltiad agos â Area 43, gan gynnig cwnsela un-i-un i ddisgyblion a oedd angen cymorth mwy arbenigol. Profwyd hyn yn effeithiol ymysg plant ADY yn ôl Pennaeth yr ysgol. 
Yn ogystal, cafodd rhaglen Heriau Lles ei chyflwyno ar draws yr ysgol. Roedd hyn yn cynnwys gweithgareddau wythnosol ar themâu fel hyder hunaniaeth, symud corfforol, a lles emosiynol. Roedd y disgyblion yn mwynhau’r gweithgareddau ac yn dangos ymateb cadarnhaol, gan ddatblygu sgiliau i reoli eu teimladau a gwella eu lles cyffredinol.
Er mwyn mesur effaith y newidiadau hyn, mae’r ysgol yn defnyddio gwybodaeth o arolygon lles disgyblion a data presenoldeb. Yn barod, mae’r data’n dangos bod mwy o ddisgyblion yn ymgysylltu’n gadarnhaol â’u haddysg, ac yn teimlo’n fwy parod i ddysgu sydd yn cysylltu i ddatganiad Donaldson yn y polisi ‘Dyfodol Llwyddiannus’ (2015) ble amlygodd os nad yw ysgolion yn darparu systemau cefnogi sy’n integreiddio anghenion lles, mae’n bosib bydd disgyblion yn cael eu hepgor gyda’u hymlyniad cymdeithasol sy’n arwain at broblemau presenoldeb.
Yn ddiweddar, mae arweinwyr yn sicrhau bod penderfyniadau gwariant yn canolbwyntio’n synhwyrol ar flaenoriaethau'r ysgol ar gyfer gwelliant. Buddsoddwyd yr ysgol mewn aelodau o staff i ddatblygu lles a medrau disgyblion. Yn unol â’r safonau proffesiynol, rydw i wedi bwrw’r safonau deilliannau dysgu a lles dysgwyr a chydweithrediad trwy gyfathrebu a diwygio systemau lles er mwyn cefnogi pob dysgwr yn uniongyrchol.

